**Muumion kosto** (televisioesityksessä käytetty nimikettä **Muumio**; engl. *The Mummy*) on Terence Fisherin ohjaama brittiläinen kauhuelokuva vuodelta 1959. Elokuvan pääosia esittävät Christopher Lee ja Peter Cushing.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Kolme englantilaista arkeologia, Stephen Banning (Felix Aylmer), hänen poikansa John (Peter Cushing) ja Joseph Whemple (Raymond Huntley), avaa tuhansia vuosia sitten kuolleen prinsessa Anankan (Yvonne Furneaux) haudan ja herättää samalla henkiin kostonhimoisen Kharis-muumion (Christopher Lee).

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Peter Cushing  | … |  John Banning
  |
|  Christopher Lee  | … |  Muumio Kharis
  |
|  Yvonne Furneaux  | … |  Isobel Banning / Prinsessa Ananka
  |
|  Eddie Byrne  | … |  Komisario Mulrooney
  |
|  Felix Aylmer  | … |  Stephen Banning
  |
|  Raymond Huntley  | … |  Joseph Whemple
  |
|  George Pastell  | … |  Mehemet Bey
  |
|  George Woodbridge  | … |  P. C. Blake
  |
|  Harold Goodwin  | … |  Pat
  |
|  Denis Shaw  | … |  Mike
  |
|  Willoughby Gray  | … |  Tohtori Reilly
  |
|  Michael Ripper  | … |  Salametsästäjä
  |

Tuotanto
--------

*Muumion koston* käsikirjoituksen laati Jimmy Sangster. Michael Carreras tuotti elokuvan Hammer Film Productionsille.

Elokuvan kuvaukset alkoivat työnimellä *Terror of the Mummy* 23. helmikuuta 1959. Elokuva kuvattiin Technicolor-menetelmällä Bray Studiosilla Englannin Berkshiren Oakley Greenin kylässä ja Surreyn Sheppertonissa sijaitsevalla Shepperton Studiosilla 125 000 punnan budjetilla. Kuvaukset päättyivät 16. huhtikuuta 1959.

Muumiosta tuli Christopher Leen kolmas rooli Hammerin hirviönä.

Julkaisu
--------

*Muumion kosto* julkaistiin Japanissa elokuussa vuonna 1959. Kotimaan ensi-illan elokuva sai Isossa-Britanniassa 25. syyskuuta 1959. Elokuva pääsi myös teatterilevitykseen Ruotsiin 2. marraskuuta 1959, Yhdysvaltoihin 16. joulukuuta 1959, Länsi-Saksaan 31. joulukuuta 1959 ja Meksikoon 21. tammikuuta 1960. Universal Pictures toimi elokuvan levittäjänä Yhdysvalloissa.

Suomessa elokuva ei päässyt teatterilevitykseen elokuvan raaistavuuden takia. 10. marraskuuta vuonna 1960 elokuvalle asetettiin ikäraja "KK" eli kokonaan kielletty. Kieltopäätös kumottiin ja elokuva esitettiin Suomen televisiossa ensimmäisen kerran 23. heinäkuuta vuonna 1986.

*Muumion kosto* on julkaistu videolle ja DVD:lle vuosina 2001 ja 2004.

Vastaanotto
-----------

*Muumion kosto* oli menestys sekä taloudellisesti että kriittisesti.

*Muumion kostolla* on Rotten Tomatoes -sivustolla 100 prosentin "tuore"-arvosana, joka perustuu seitsemään arvosteluun.

Lähteet
-------

1. 1 2 3 4  Mummy, The (1959) *elonet.fi*. Elonet.fi. Viitattu 1.1.2013. (suomeksi)
2. 1 2 3 4 5 6 7 8 9 10 11 12  Muumio (1959) *imdb.com*. IMDB.com. Viitattu 1.1.2013. (englanniksi)
3. ↑  Sedergren, Jari.: *Taistelu elokuvasensuurista : valtiollisen elokuvatarkastuksen historia 1946-2006*. Helsinki: Suomalaisen Kirjallisuuden Seura, [2006]. 85017263. ISBN 9517468121. Teoksen verkkoversio.
4. ↑  The Mummy (1959) *allmovie.com*. Allmovie.com. Viitattu 1.1.2013. (englanniksi)
5. ↑  The Mummy (1959) *rottentomatoes.com*. Rottentomatoes.com. Viitattu 1.1.2013. (englanniksi)

Aiheesta muualla
----------------

* *Muumion kosto* Internet Movie Databasessa. (englanniksi)
* *Muumion kosto* Elonetissä.
* *Muumion kosto* AllMoviessa. (englanniksi)